**KIFOGÁS MINTA** KÉSŐN VAGY MEG NEM ÉRKEZETT SZAVAZÁSI LEVÉLCSOMAG MIATT (ha más miatt szeretne kifogást benyújtani, ne ezt a mintát használja, vagy megfelelően módosítsa).

**KITÖLTÉS:**

**SAJÁT NEVÉBEN** töltse ki és küldje el a kifogást.

A csillagozott vonal alatti részben a sárgával kiemelt helyekre írja be **adatait PONTOSAN**! (Teljese nevét, ahogy a magyar irataiban szerepel. Külföldi lakcímét. Személyazonosító számát, ha nincs, akkor az útlevél számát.)

Ha **2022. március 9. 16:00** után nyújtotta be a névjegyzékbe vétel iránti kérelmet, akkor sajnos nem jogosult szavazni ezen a választáson!

Ha **online** nyújtotta be a névjegyzékbe vételi kérelmet, akkor szedje le a sárga kiemelést! Ha **személyesen vagy postai úton**, akkor értelemszerűen cserélje!

Ha megvan a névjegyzékbe vételről szóló **határozat**, akkor a határozat dátumát írja be a sárgával kiemelt helyre, és szedje le a sárga kiemelést a bizonyítékról és mellékletről! Ha nincs meg a határozat, akkor törölje a dátumot, a bizonyíték részt és a melléklet részt!

A kifogást akkor nyújtsa be, ha **postai kézbesítést kért**!

Ha megkapta a szavazási levélcsomagot, de **már nem tudta visszaküldeni**, akkor megfelelően módosítsa a sárgával kiemelt részt!

Ha **le fogja adni a külképviseleten**, de mégis szeretne kifogást benyújtani, mert eredetileg postán akarta, akkor ez a kifogás nem megfelelő Önnek, de joga van kifogással élni egyébként, mert jogsértés történt.

A kifogás benyújtásának napjára módosítsa a **dátumot**.

**Nem kell kézzel aláírni**, de írja a levél aljára a nevét.

**BENYÚJTÁS:**

Legkésőbb április 6. 16:00-ig kell benyújtani a kifogást (**minél előbb nyújtsa be!**). (Ha a szavazás napja után nyújtja be a kifogást, akkor értelemszerűen múlt időre módosítsa az I. pont utolsó mondatának szövegét.

A végleges **szöveget másolja be egy emailbe**!

**Csatolja** az emailhez a névjegyzékbe vételről szóló határozatot, ha megvan.

Email tárgya: „Kifogás”

Címzett: **nvb@nvi.hu**

HATÁROZAT: az NVB 3 napon belül emailben fogja értesíteni a határozatról, de a valasztas.hu-n is fent lesz a határozat (csak az Ön monogramja fog látszani)

Ha jogi tanácsra, segítségre van szüksége: **helsinki@helsinki.hu**

Sok sikert kívánunk!

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**Nemzeti Választási Bizottság**

nvb@nvi.hu

**Tárgy: Kifogás a szavazási levélcsomag kései megküldése által a választójogtól való megfosztással szemben**

Tisztelt Nemzeti Választási Bizottság!

Alulírott [NÉV] (lakcím: [KÜLFÖLDI LAKCÍM], személyi azonosító szám: [LAKCÍM KÁRTYA HÁTULJÁN LÉVŐ X-XXXXXX-XXXX FORMÁTUMÚ SZÁMSOR VAGY MAGYAR ÚTLEVÉL SZÁMA, HA NINCS LAKCÍMKÁRTYA], elektronikus levelezési cím: [EMAIL CÍM]) érintett az alábbi **kifogást nyújtom be** a Nemzeti Választási Bizottság részére.

Jelen kifogást a választási eljárásról szóló 2013. évi XXXVI. törvény (a továbbiakban: Ve.) 212. § (2) bekezdésében foglaltaknak megfelelően, a Ve. 209. § (2) bekezdésében meghatározott határidőben nyújtom be a Ve. 210. § (1) bekezdése szerint a Nemzeti Választási Bizottsághoz.

**Kérem** a Nemzeti Választási Bizottságot, hogy a Ve. 218. § (2) bekezdés a) pontja szerint **állapítsa meg a jogszabálysértés tényét**, Ve. 218. § (2) bekezdés b) pontja szerint **tiltsa el a jogsértőt a további jogszabálysértéstől**, valamint **tiltsa el** a jogsértőt további jogsértéstől a **jövőben** tartandó választások vonatkozásában is. Kérem, hogy a Ve. 218. § (2) bekezdés c) pontja alapján a választási eljárást a levélszavazás tekintetében ismételtesse meg.

A kifogást az alábbiakra alapítom.

1. **A jogszabálysértő cselekmény tényállása**

Magyarországi lakcímmel nem rendelkező, külföldön élő választópolgárként **2022. március 9. 16:00 óra előtt benyújtottam** online a Nemzeti Választási Irodához levélben szavazók névjegyzékébe vételem iránti kérelmemet. A Nemzeti Választási Iroda [VISSZAIGAZOLÓ HATÁROZAT DÁTUMA] napján kelt határozata szerint **felvett a levélben szavazók névjegyzékébe** (Bizonyíték: 1. sz. melléklet). A szavazási levélcsomag átvételének módjaként a postai kézbesítést választottam, azonban jelen **kifogás benyújtásáig nem kaptam meg a szavazási levélcsomagot**. Miután még mindig nem kaptam meg a szavazási levélcsomagot nem tudom gyakorolni a választójogomat, mert még ha meg is érkezne a szavazási levélcsomag a választás napjáig, nekem **nincs lehetőségem** azt Magyarország külképviseletén leadni.

1. **Jogszabálysértés megjelölése**

Magyarország Alaptörvénye XXIII. cikk (1) bekezdése szerint minden nagykorú magyar állampolgárnak (mindkét feltételnek megfelelek) joga van ahhoz, hogy az országgyűlési képviselők választásán választó legyen. Az Alaptörvény XXIII. cikk (6) bekezdésében foglalt kizáró ok nem állnak fent velem szemben. Az országgyűlési képviselők választásáról szóló 2011. évi CCIII. törvény 2. § (1) bekezdése szerint *„[a] választójog gyakorlása a választópolgár szabad elhatározásán alapul.”* A **kifogásolt jogsértés miatt rajtam kívül álló okok akadályoznak abban, hogy szabad elhatározásom alapján gyakoroljam a választáshoz való alapjogomat.**

A Ve. 277. § (1) bekezdése szerint a Nemzeti Választási Iroda a szavazólap elkészültét követően haladéktalanul megküldi a szavazási levélcsomagot. A Ve. 279. § (1) bekezdés a) pontja alapján jogosult vagyok postai úton eljuttatni levélben leadott szavazási iratomat a Nemzeti Választási Irodához. Ezzel szemben miután a **szavazási levélcsomagot meg sem kaptam, lehetetlen gyakorolnom azt a jogomat, hogy levélben küldjem vissza szavazási iratomat**. Lehetőség hiányában másmilyen módon sem tudnám visszajuttatni azt, nem véletlenül kértem a postai kézbesítést.

Mindez jogsérelmet okoz számomra ugyanis a fenti jogszabályhelyek megsértésével a Ve. 2. § (1) bekezdés a), b) és e) pontjaiban foglalt alapelvek sérültek. A **választás tisztasága és az önkéntesség alapelve sérült azzal, hogy legalább egy választópolgárt megfosztott a jogsértő a választójoga gyakorlásától**. A **rendeltetésszerű joggyakorlás alapelve** sérült azáltal, hogy a Nemzeti Választási Iroda **nem kézbesítette** szavazási levélcsomagomat a választójogom gyakorlásához szükséges határidőben.

**Kérem** a tisztelt Nemzeti Választási Bizottságot, hogy a Ve. 218. § (2) bekezdés a) pontja szerint **állapítsa meg a jogszabálysértés tényét**, Ve. 218. § (2) bekezdés b) pontja szerint **tiltsa el a jogsértőt a további jogszabálysértéstől**, valamint **tiltsa el** a jogsértőt a további jogsértéstől a **jövőben** tartandó választások vonatkozásában is. Kérem, hogy a Ve. 218. § (2) bekezdés c) pontja alapján a választási eljárást a levélszavazás tekintetében ismételtesse meg.

Budapest, 2022. április [NAP]

Tisztelettel:

[NÉV]

Melléklet:

1. sz. melléklet: Levélben szavazók névjegyzékébe vételről szóló határozat